xml version="1.0" encoding="UTF-8"?


Euroopan unionin C 287/2019


| | | |
| --- | --- | --- |
| | | ISSN 1977-1053 |
| Euroopan unionin virallinen lehti | | C 287 |
| European flag | | |
| Suomenkielinen laitos | Tiedonantoja ja ilmoituksia | 62. vuosikerta 26. elokuu 2019 |

---

| | | |
| --- | --- | --- |
| Sisältö | | Sivu |
| | IV   Tiedotteet | |
| | EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET | |
| | Euroopan komissio | |
| 2019/C 287/01 | [Euron kurssi](http://publications.europa.eu/resource/uriserv/OJ.C_.2019.287.01.0001.01.FIN.xhtml) | [1](#C_2019287FI.01000101.doc) |
| 2019/C 287/02 | [Keskittymiä käsittelevän neuvoa-antavan komitean kokouksessaan 28. marraskuuta 2018 antama lausunto alustavasta päätösluonnoksesta asiassa M.8797 – Thales/Gemalto – Esittelijä: Luxemburg](http://publications.europa.eu/resource/uriserv/OJ.C_.2019.287.01.0002.01.FIN.xhtml) | [2](#C_2019287FI.01000201.doc) |
| 2019/C 287/03 | [Kuulemismenettelystä vastaavan neuvonantajan loppukertomus – Thales/Gemalto (M.8797)](http://publications.europa.eu/resource/uriserv/OJ.C_.2019.287.01.0004.01.FIN.xhtml) | [4](#C_2019287FI.01000401.doc) |
| 2019/C 287/04 | [Tiivistelmä komission päätöksestä, annettu 11 päivänä joulukuuta 2018, keskittymän julistamisesta sisämarkkinoille ja ETA-sopimuksen toimintaan soveltuvaksi (Asia M.8797 – Thales/Gemalto) (tiedoksiannettu numerolla C(2018) 222)](http://publications.europa.eu/resource/uriserv/OJ.C_.2019.287.01.0005.01.FIN.xhtml) ([1](#TN1)) | [5](#C_2019287FI.01000501.doc) |

---

| | | |
| --- | --- | --- |
| | V   Ilmoitukset | |
| | KILPAILUPOLITIIKAN TOTEUTTAMISEEN LIITTYVÄT MENETTELYT | |
| | Euroopan komissio | |
| 2019/C 287/05 | [Ennakkoilmoitus yrityskeskittymästä (Asia M.9471 – Clearlake/TA/DigiCert) – Yksinkertaistettuun menettelyyn mahdollisesti soveltuva asia](http://publications.europa.eu/resource/uriserv/OJ.C_.2019.287.01.0010.01.FIN.xhtml) ([1](#TN1)) | [10](#C_2019287FI.01001001.doc) |
| 2019/C 287/06 | [Ennakkoilmoitus yrityskeskittymästä (Asia M.9518 – CPPIB / EQT / BNVC Group Holdings) – Yksinkertaistettuun menettelyyn mahdollisesti soveltuva asia](http://publications.europa.eu/resource/uriserv/OJ.C_.2019.287.01.0012.01.FIN.xhtml) ([1](#TN1)) | [12](#C_2019287FI.01001201.doc) |

---

| | |
| --- | --- |
| | --- |
| | (1)   ETA:n kannalta merkityksellinen teksti. |

| | |
| --- | --- |
| FI | |

---

IV Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Euroopan komissio

| | | | |
| --- | --- | --- | --- |
| 26.8.2019 | FI | Euroopan unionin virallinen lehti | C 287/1 |

---

Euron kurssi [(1)](#ntr1-C_2019287FI.01000101-E0001)

23. elokuuta 2019

(2019/C 287/01)

1 euro =

| | | |
| --- | --- | --- |
| | Rahayksikkö | Kurssi |
| USD | Yhdysvaltain dollaria | 1,1065 |
| JPY | Japanin jeniä | 117,79 |
| DKK | Tanskan kruunua | 7,4559 |
| GBP | Englannin puntaa | 0,90453 |
| SEK | Ruotsin kruunua | 10,7165 |
| CHF | Sveitsin frangia | 1,0893 |
| ISK | Islannin kruunua | 138,10 |
| NOK | Norjan kruunua | 9,9593 |
| BGN | Bulgarian leviä | 1,9558 |
| CZK | Tšekin korunaa | 25,769 |
| HUF | Unkarin forinttia | 328,58 |
| PLN | Puolan zlotya | 4,3550 |
| RON | Romanian leuta | 4,7212 |
| TRY | Turkin liiraa | 6,3815 |
| AUD | Australian dollaria | 1,6396 |
| CAD | Kanadan dollaria | 1,4741 |
| HKD | Hongkongin dollaria | 8,6776 |
| NZD | Uuden-Seelannin dollaria | 1,7360 |
| SGD | Singaporen dollaria | 1,5360 |
| KRW | Etelä-Korean wonia | 1 341,19 |
| ZAR | Etelä-Afrikan randia | 16,8439 |
| CNY | Kiinan juan renminbiä | 7,8439 |
| HRK | Kroatian kunaa | 7,3940 |
| IDR | Indonesian rupiaa | 15 726,13 |
| MYR | Malesian ringgitiä | 4,6362 |
| PHP | Filippiinien pesoa | 58,008 |
| RUB | Venäjän ruplaa | 72,9469 |
| THB | Thaimaan bahtia | 33,997 |
| BRL | Brasilian realia | 4,5224 |
| MXN | Meksikon pesoa | 22,0041 |
| INR | Intian rupiaa | 79,3040 |

---

[(1)](#ntc1-C_2019287FI.01000101-E0001)  Lähde: Euroopan keskuspankin ilmoittama viitekurssi.

---

| | | | |
| --- | --- | --- | --- |
| 26.8.2019 | FI | Euroopan unionin virallinen lehti | C 287/2 |

---

Keskittymiä käsittelevän neuvoa-antavan komitean kokouksessaan 28. marraskuuta 2018 antama lausunto alustavasta päätösluonnoksesta asiassa M.8797 – Thales/Gemalto

Esittelijä: Luxemburg

(2019/C 287/02)

Keskittymä

| | | |
| --- | --- | --- |
| | 1. | Neuvoa-antava komitea (10 jäsenvaltiota) on komission kanssa samaa mieltä siitä, että ilmoitettu liiketoimi muodostaa 20. tammikuuta 2004 yrityskeskittymien valvonnasta annetun neuvoston asetuksen (EY) N:o 139/2004 3 artiklan 1 kohdan b alakohdassa tarkoitetun keskittymän [(1)](#ntr1-C_2019287FI.01000201-E0001). |

| | | |
| --- | --- | --- |
| | 2. | Neuvoa-antava komitea (10 jäsenvaltiota) on komission kanssa samaa mieltä siitä, että ilmoitettu liiketoimi on sulautuma-asetuksen 1 artiklan 2 kohdassa tarkoitettu unionin laajuinen keskittymä. |

Markkinoiden määritelmä

| | | |
| --- | --- | --- |
| | 3. | Neuvoa-antava komitea (10 jäsenvaltiota) yhtyy merkityksellisten tuotemarkkinoiden ja maantieteellisten markkinoiden määritelmiin, jotka komissio esittää päätösluonnoksessaan. |

| | | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| | 4. | Erityisesti neuvoa-antava komitea (10 jäsenvaltiota) on samaa mieltä siitä, että olisi erotettava toisistaan seuraavat tuotemarkkinat: | | | | --- | --- | | a) | yleiskäyttöiset turvamoduulit; | | | | | --- | --- | | b) | maksuratkaisujen turvamoduulit; | | | | | --- | --- | | c) | verkkosalaimet ja liikkuvan datan suppein mahdollinen alasegmentti toisessa salauskerroksessa; | | | | | --- | --- | | d) | SIM-korttien valmistus ja toimittaminen (tuotantoketjun alkupää) ja GSM-R-teknologian integrointi (tuotantoketjun loppupää); | | | | | --- | --- | | e) | OTA SIM -korttien hallinnointialustat ja GSM-R-teknologian integrointi; | | | | | --- | --- | | f) | turvamoduulien etähallinnassa käytettävät kulunvalvonnan älykortit (tuotantoketjun alkupää) ja maksuratkaisujen turvamoduulit (tuotantoketjun loppupää). | |

| | | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| | 5. | Neuvoa-antava komitea (10 jäsenvaltiota) yhtyy komission esittämiin merkityksellisten maantieteellisten markkinoiden määritelmiin seuraavien osalta: | | | | --- | --- | | a. | ETA:n laajuiset tai maailmanlaajuiset markkinat yleiskäyttöisten turvamoduulien osalta; | | | | | --- | --- | | b. | ETA:n laajuiset tai maailmanlaajuiset markkinat maksuratkaisujen turvamoduulien osalta; | | | | | --- | --- | | c. | mahdollisesti ETA:n laajuiset markkinat verkkosalaimien ja liikkuvan datan toisen salauskerroksen suppeimman mahdollisen alasegmentin osalta; | | | | | --- | --- | | d. | tuotantoketjun alkupään ETA:n laajuiset markkinat SIM-korttien valmistuksen ja toimittamisen osalta ja tuotantoketjun loppupään kansalliset tai ETA:n laajuiset markkinat GSM-R-teknologian integroinnin osalta; | | | | | --- | --- | | e. | tuotantoketjun alkupään ETA:n laajuiset markkinat OTA SIM -korttien hallinnointialustojen ja tuotantoketjun loppupään kansalliset tai ETA:n laajuiset markkinat GSM-R-teknologian integroinnin osalta; | | | | | --- | --- | | f. | ETA:n laajuiset tuotantoketjun alkupään markkinat turvamoduulien etähallinnassa käytettävien kulunvalvonnan älykorttien osalta ja tuotantoketjun loppupään markkinat yleiskäyttöisten ja maksuratkaisujen turvamoduulien osalta. | |

Kilpailuvaikutusten arviointi

| | | |
| --- | --- | --- |
| | 6. | Neuvoa-antava komitea (10 jäsenvaltiota) yhtyy komission arvioon, jonka mukaan ilmoitettu liiketoimi aiheuttaisi koordinoimattomia horisontaalisia vaikutuksia, jotka estäisivät merkittävästi tehokasta kilpailua yleiskäyttöisten turvamoduulien markkinoilla ETA:n alueella tai maailmanlaajuisesti lähinnä siitä syystä, että ne poistaisivat Thalesin ja Gemalton toisiinsa kohdistaman merkittävän kilpailupaineen ja tämän lisäksi uskottavia vaihtoehtoisia kilpailijoita on hyvin vähän. |

| | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- |
| | 7. | Neuvoa-antava komitea (10 jäsenvaltiota) yhtyy komission arvioon, jonka mukaan ilmoitettu liiketoimi ei estäisi olennaisesti tehokasta kilpailua, kun otetaan huomioon sen vaikutukset seuraavilla sen vaikutusalaan kuuluvilla markkinoilla: | | | | --- | --- | | a. | ETA:n laajuiset tai maailmanlaajuiset markkinat maksuratkaisujen turvamoduulien osalta; | | | | | --- | --- | | b. | ETA:n laajuiset tai maailmanlaajuiset markkinat verkkosalaimien ja liikkuvan datan toisen salauskerroksen suppeimman mahdollisen alasegmentin osalta; | | | | | --- | --- | | c. | tuotantoketjun alkupään ETA:n laajuiset markkinat SIM-korttien valmistuksen ja toimittamisen osalta ja tuotantoketjun loppupään kansalliset tai ETA:n laajuiset markkinat GSM-R-teknologian integroinnin osalta; | | | | | --- | --- | | d. | tuotantoketjun alkupään ETA:n laajuiset markkinat OTA SIM -korttien hallinnointialustojen ja tuotantoketjun loppupään kansalliset tai ETA:n laajuiset markkinat GSM-R-teknologian integroinnin osalta; | | | | | --- | --- | | e. | ETA:n laajuiset tuotantoketjun alkupään markkinat turvamoduulien etähallinnassa käytettävien kulunvalvonnan älykorttien osalta ja tuotantoketjun loppupään markkinat yleiskäyttöisten ja maksuratkaisujen turvamoduulien osalta. | |

Virheiden ja puutteiden korjaaminen

| | | |
| --- | --- | --- |
| | 8. | Neuvoa-antava komitea (10 jäsenvaltiota) on samaa mieltä komission kanssa siitä, että ilmoituksen tehneiden osapuolten 9. marraskuuta 2018 sulautuma-asetuksen 8 artiklan 2 kohdan nojalla antamat sitoumukset ratkaisevat kilpailuongelmat, jotka komissio havaitsi yleiskäyttöisten turvamoduulien ETA:n laajuisilla tai maailmanlaajuisilla markkinoilla. |

| | | |
| --- | --- | --- |
| | 9. | Neuvoa-antava komitea (10 jäsenvaltiota) yhtyy komission päätelmiin, joiden mukaan ilmoitettu toimenpide ei todennäköisesti olennaisesti estä tehokasta kilpailua sisämarkkinoilla tai niiden olennaisella osalla edellyttäen, että ilmoituksen tehneiden osapuolten 9. marraskuuta 2018 esittämiä sitoumuksia noudatetaan täysimääräisesti. |

| | | |
| --- | --- | --- |
| | 10. | Neuvoa-antava komitea (10 jäsenvaltiota) on komission kanssa samaa mieltä siitä, että ilmoitetun liiketoimen on tämän johdosta katsottava soveltuvan sisämarkkinoille sulautuma-asetuksen 2 artiklan 2 kohdan ja 8 artiklan 2 kohdan sekä ETA-sopimuksen 57 artiklan mukaisesti. |

---

[(1)](#ntc1-C_2019287FI.01000201-E0001)  [EUVL L 24, 29.1.2004, s. 1](http://publications.europa.eu/resource/oj/JOL_2004_024_R_TOC) (jäljempänä ’sulautuma-asetus’).

---

| | | | |
| --- | --- | --- | --- |
| 26.8.2019 | FI | Euroopan unionin virallinen lehti | C 287/4 |

---

Kuulemismenettelystä vastaavan neuvonantajan loppukertomus [(1)](#ntr1-C_2019287FI.01000401-E0001)

Thales/Gemalto

(M.8797)

(2019/C 287/03)

1.

Euroopan komissio vastaanotti 18. kesäkuuta 2018 sulautuma-asetuksen 4 artiklan mukaisen ilmoituksen ehdotetusta yrityskeskittymästä, jolla Thales S.A., jäljempänä ’Thales’, hankkii yrityskeskittymien valvonnasta 20 päivänä tammikuuta 2004 annetun neuvoston asetuksen (EY) N:o 139/2004 [(2)](#ntr2-C_2019287FI.01000401-E0002) (jäljempänä ’sulautuma-asetus’) 3 artiklan 1 kohdan b alakohdassa tarkoitetun yksinomaisen määräysvallan yrityksessä Gemalto N.V., jäljempänä ’Gemalto’. Ehdotetusta keskittymästä käytetään jäljempänä nimitystä ’ehdotettu liiketoimi’.

2.

Komissio antoi 23. heinäkuuta 2018 sulautuma-asetuksen 6 artiklan 1 kohdan c alakohdassa tarkoitetun päätöksen menettelyn aloittamisesta, jossa se totesi, että ehdotetun liiketoimen soveltuvuudesta sisämarkkinoille ja ETA-sopimuksen toimintaan oli vakavia epäilyjä. Thales toimitti 21. elokuuta 2018 kirjallisia huomautuksia tästä päätöksestä.

3.

Thales toimitti 10. lokakuuta 2018 ensimmäisen ehdotuksen sitoumuksiksi komission havaitsemien kilpailuongelmien ratkaisemiseksi. Komissio käynnisti ehdotettuja sitoumuksia koskevan markkinatestin 11. lokakuuta 2018. Komission tekemästä, sitoumuksia koskevasta markkinatestistä saadun palautteen pohjalta Thales toimitti tarkistetut sitoumukset (jäljempänä ’lopulliset sitoumukset’) 7. marraskuuta 2018.

4.

Komissio ei antanut komission asetuksen (EY) N:o 802/2004 [(3)](#ntr3-C_2019287FI.01000401-E0003) 13 artiklan 2 kohdan mukaista väitetiedoksiantoa. Asetuksen 14 artiklan mukaista virallista suullista kuulemista ei järjestetty.

5.

Menettelyyn otettiin mukaan yksi kolmas henkilö, jonka etua asia koskee.

6.

Päätösluonnoksessa katsotaan, että lopullisilla sitoumuksilla voidaan poistaa vakavat epäilyt ehdotetun liiketoimen soveltuvuudesta sisämarkkinoille. Tästä syystä siinä todetaan, että ehdotettu liiketoimi soveltuu sisämarkkinoille ja ETA-sopimuksen toimintaan, jos tiettyjä ehtoja ja velvoitteita noudatetaan.

7.

Kaiken kaikkiaan katson, että menettelyllisten oikeuksien tosiasiallinen toteutuminen on varmistettu menettelyn aikana.

Brysselissä 29. marraskuuta 2018.

Joos STRAGIER

---

[(1)](#ntc1-C_2019287FI.01000401-E0001)  Laadittu kuulemismenettelystä vastaavan neuvonantajan tehtävästä ja toimivaltuuksista tietyissä kilpailuasioita koskevissa menettelyissä 13 päivänä lokakuuta 2011 annetun Euroopan komission puheenjohtajan päätöksen 2011/695/EU ([EUVL L 275, 20.10.2011, s. 29](http://publications.europa.eu/resource/oj/JOL_2011_275_R_TOC)), jäljempänä ’päätös 2011/695/EU’, 16 ja 17 artiklan mukaisesti.

[(2)](#ntc2-C_2019287FI.01000401-E0002)  [EUVL L 24, 29.1.2004, s. 1](http://publications.europa.eu/resource/oj/JOL_2004_024_R_TOC).

[(3)](#ntc3-C_2019287FI.01000401-E0003)  Yrityskeskittymien valvonnasta annetun neuvoston asetuksen (EY) N:o 139/2004 täytäntöönpanosta 21.4.2004 annettu komission asetus (EY) N:o 802/2004 ([EUVL 2004, L 133, 30.4.2004, s. 1](http://publications.europa.eu/resource/oj/JOL_2004_133_R_TOC); oikaisu [EUVL L 172, 6.5.2004, s. 9](http://publications.europa.eu/resource/oj/JOL_2004_172_R_TOC)).

---

| | | | |
| --- | --- | --- | --- |
| 26.8.2019 | FI | Euroopan unionin virallinen lehti | C 287/5 |

---

Tiivistelmä komission päätöksestä,

annettu 11 päivänä joulukuuta 2018,

keskittymän julistamisesta sisämarkkinoille ja ETA-sopimuksen toimintaan soveltuvaksi

(Asia M.8797 – Thales/Gemalto)

(tiedoksiannettu numerolla C(2018) 222)

(Ainoastaan englanninkielinen teksti on todistusvoimainen)

(ETA:n kannalta merkityksellinen teksti)

(2019/C 287/04)

Komissio antoi 11. joulukuuta 2018 päätöksen sulautuma-asiassa yrityskeskittymien valvonnasta 20 päivänä tammikuuta 2004 annetun neuvoston asetuksen (EY) N:o 139/2004 [(1)](#ntr1-C_2019287FI.01000501-E0001)
ja erityisesti sen 8 artiklan 1 kohdan nojalla. Päätöksen koko teksti, josta on poistettu luottamukselliset tiedot, on saatavilla mahdollisesti väliaikaisena versiona todistusvoimaisella kielellä kilpailun pääosaston verkkosivuilla osoitteessa http://ec.europa.eu/comm/competition/index\_en.html

I   MENETTELY

| | | |
| --- | --- | --- |
| | (1) | Euroopan komissio vastaanotti 18. kesäkuuta 2018 sulautuma-asetuksen [(2)](#ntr2-C_2019287FI.01000501-E0002) 4 artiklan mukaisen ilmoituksen ehdotetusta yrityskeskittymästä, jolla ranskalainen yritys Thales S.A., jäljempänä ’Thales’ tai ’ilmoituksen tehnyt osapuoli’, hankkii sulautuma-asetuksen 3 artiklan 1 kohdan b alakohdassa tarkoitetun yksinomaisen määräysvallan alankomaalaisessa yrityksessä Gemalto N.V., jäljempänä ’Gemalto’. Ehdotetusta keskittymästä käytetään jäljempänä nimitystä ’liiketoimi’ [(3)](#ntr3-C_2019287FI.01000501-E0003). Thalesiin ja Gemaltoon viitataan jäljempänä yhteisesti ’osapuolina’. |

| | | |
| --- | --- | --- |
| | (2) | Komissio katsoi ilmoituksen alustavan arvioinnin ja ensimmäisen vaiheen markkinatutkimuksen perusteella, että liiketoimen soveltuvuudesta sisämarkkinoille laitteistojen turvamoduulien markkinoiden osalta on vakavia epäilyjä, ja teki 23. heinäkuuta 2018 päätöksen aloittaa sulautuma-asetuksen 6 artiklan 1 kohdan c alakohdan mukainen menettely, jäljempänä ’6 artiklan 1 kohdan c alakohdan mukainen päätös’. |

| | | |
| --- | --- | --- |
| | (3) | Komissio antoi ilmoituksen tehneen osapuolen pyynnöstä 26. heinäkuuta 2018 sulautuma-asetuksen 10 artiklan 3 kohdan toisen alakohdan ensimmäisen virkkeen nojalla päätöksen, jolla toisen vaiheen menettelyn määräaikaa jatkettiin vielä 20 työpäivällä. |

| | | |
| --- | --- | --- |
| | (4) | Ilmoituksen tehnyt osapuoli toimitti 21. elokuuta 2018 kirjalliset huomautuksensa 6 artiklan 1 kohdan c alakohdassa tarkoitetusta päätöksestä (jäljempänä ’6 artiklan 1 kohdan c alakohdan mukainen vastaus’). |

| | | |
| --- | --- | --- |
| | (5) | Ilmoituksen tehnyt osapuoli toimitti 10. lokakuuta 2018 sulautuma-asetuksen 8 artiklan 2 kohdan mukaisesti sitoumuksia komission havaitsemien kilpailuongelmien ratkaisemiseksi. |

| | | |
| --- | --- | --- |
| | (6) | Ilmoituksen tehnyt osapuoli toimitti 7. marraskuuta 2018 sulautuma-asetuksen 8 artiklan 2 kohdan mukaisesti tarkistettuja sitoumuksia komission havaitsemien kilpailuongelmien ratkaisemiseksi. |

II   OSAPUOLET JA LIIKETOIMI

| | | |
| --- | --- | --- |
| | (7) | Thales on Ranskassa rekisteröity kansainvälinen konserni, joka on noteerattu Euronext-pörssissä Pariisissa. Thales toimii maailmanlaajuisesti viidellä pääalalla: i) ilmailu; ii) avaruus; iii) maakuljetukset; iv) puolustus; ja v) turvallisuus. Vuonna 2017 sen maailmanlaajuiset tulot olivat 15,8 miljardia euroa, se toimi 56 maassa ja sillä oli 64 100 työntekijää. |

| | | |
| --- | --- | --- |
| | (8) | Gemalto on Alankomaissa rekisteröity turvallisuusalan yritys, joka on noteerattu Euronext-pörssissä Pariisissa ja Amsterdamissa. Gemalto toimii maailmanlaajuisesti kuudella pääalalla: i) mobiilialustat ja -palvelut; ii) sulautetut mobiilisovellukset ja -tuotteet; iii) maksuratkaisut; iv) viranomaispalvelut; v) laitteiden välinen kommunikointi (esineiden internet); ja vi) yritysturvallisuus. Gemalto muodostettiin vuonna 2006 Axalto Holding N.V:n ja Gemplus International S.A:n yhdistymisen tuloksena. Vuonna 2017 Gemalton maailmanlaajuiset tulot olivat noin 3 miljardia euroa, se toimi 47 maassa ja sillä oli 15 000 työntekijää. |

| | | |
| --- | --- | --- |
| | (9) | Joulukuun 17. päivänä 2017 tehdyn sulautumasopimuksen mukaan Thales hankkii kaikki Gemalton liikkeeseen lasketut ja ulkona olevat kantaosakkeet ja yhdysvaltalaiset talletusosakkeet Alankomaiden lainsäädännön alaisella suositellulla kaikkia osakkeita koskevalla julkisella ostotarjouksella, joka osoitetaan erityisesti Ranskaan ja Yhdysvaltoihin. Tarjous edellyttää, että tavanomaiset ennakkoehdot täyttyvät tai niistä on saatu vapautus. Tällaisia ehtoja ovat muun muassa: i) viranomaisluvat on saatu; ii) pienin hyväksyttävä taso, joka on vähintään 67 prosenttia Gemalton osakkeista, saavutetaan; iii) oleellista haittavaikutusta ei ole syntynyt; iv) sulautumasopimusta ei ole rikottu olennaisesti; ja v) korkeampaa tarjousta ei ole tehty tai sellaisesta ei ole sovittu. |

| | | |
| --- | --- | --- |
| | (10) | Näin ollen toimenpide muodostaisi sulautuma-asetuksen 3 artiklan 1 kohdan b alakohdassa tarkoitetun keskittymän. |

III   EU:N LAAJUINEN ULOTTUVUUS

| | | |
| --- | --- | --- |
| | (11) | Liiketoimi muodostaa sulautuma-asetuksen 1 artiklan 2 kohdassa tarkoitetun EU:n laajuisen keskittymän. |

IV   MERKITYKSELLISET MARKKINAT

| | | |
| --- | --- | --- |
| | (12) | Päätöksessä määritellään seuraavat merkitykselliset markkinat: yleiskäyttöiset turvamoduulit, maksuratkaisujen turvamoduulit, salausohjelmistot, verkkosalaimet liikkuvaa dataa varten, SIM-korttien valmistus ja toimittaminen sekä OTA (”over the air”) SIM -korttien hallinnointialusta. |

a)   Yleiskäyttöiset turvamoduulit ja maksuratkaisujen turvamoduulit

| | | |
| --- | --- | --- |
| | (13) | Ensimmäisen ja toisen vaiheen markkinatutkimuksen perusteella komissio katsoo, että yleiskäyttöisten turvamoduulien ja maksuratkaisujen turvamoduulien markkinat ovat erilliset. |

| | | |
| --- | --- | --- |
| | (14) | Kysyntäpuolella ei ole korvattavuutta, koska i) yleiskäyttöiset turvamoduulit ja maksuratkaisujen turvamoduulit suunnitellaan ja sertifioidaan erilaisiin käyttötarkoituksiin, ii) yleiskäyttöiset turvamoduulit ja maksuratkaisujen turvamoduulit ovat teknisesti hyvin erilaisia, iii) yleiskäyttöisten ja maksuratkaisujen turvamoduulien kaupallinen kannattavuus perustuu eri seikkoihin, iv) yleiskäyttöisten ja maksuratkaisujen turvamoduulien erilainen hinnoittelu heijastaa niiden erilaisia toimintoja/kannattavuusperusteita ja v) yleiskäyttöisten ja maksuratkaisujen turvamoduulien asiakkailla on erilaiset hankintatavat. |

| | | |
| --- | --- | --- |
| | (15) | Tarjontapuolella ei ole korvattavuutta, koska i) yleiskäyttöisten ja maksuratkaisujen turvamoduulien suunnittelussa käytetään eri tekniikoita, ii) yleiskäyttöisten ja maksuratkaisujen turvamoduulien toimittajilla on erilaiset sertifiointiprosessit, iii) yleiskäyttöisillä ja maksuratkaisujen turvamoduuleilla on eri kilpailijat ja iv) yleiskäyttöisten ja maksuratkaisujen turvamoduulien aloilla toimivat kilpailijat eivät voisi helposti tai nopeasti siirtyä toimittamaan toista turvamoduulien tyyppiä vastauksena hinnan nousuun. |

| | | |
| --- | --- | --- |
| | (16) | Komission tutkimus antoi lisävahvistuksen sille, että yleiskäyttöiset ja maksuratkaisujen turvamoduulit suunnitellaan eri tavoin sekä laitteiston että ohjelmiston osalta. Vaikka laitteistoerot eivät ehkä ole yhtä selväpiirteisiä (Securosys väittää, että se voisi aloittaa maksuratkaisun turvamoduulin valmistamisen yleiskäyttöisen turvamoduulinsa alustan pohjalta; myös Futurex katsoo, että erot liittyvät pikemmin laiteohjelmistoihin kuin laitteisiin), ohjelmistot muodostavat huomattavasti suuremman osan investoinnista ja niiden on ilmeisesti oltava selvästi erilaiset eri käyttötarkoituksia varten. Saadakseen PCI-sertifioinnin maksuratkaisujen turvamoduulien on täytettävä muun muassa tiukat fyysiset ja loogiset turvallisuusvaatimukset. Se, että useimmat laajentumiset yksiltä turvamoduulien markkinoilta toisille tapahtuvat yritysostoilla, tukee väitettä siitä, että yritysten, jotka jo valmistavat yhtä turvamoduulien tyyppiä, ei ole helppoa kehittää toista turvamoduulityyppiä. |

| | | |
| --- | --- | --- |
| | (17) | Maantieteellisten markkinoiden määritelmän osalta komissio katsoo, että sekä yleiskäyttöisten että maksuratkaisujen turvamoduulien markkinat ovat vähintään ETA:n laajuiset tai maailmanlaajuiset, mutta ne voidaan jättää avoimiksi tässä tapauksessa, koska erilaiset maantieteelliset tasot eivät muuta kilpailuvaikutusten arviointia. |

b)   Muut merkitykselliset tuotemarkkinat

| | | |
| --- | --- | --- |
| | (18) | Komissio arvioi myös salausohjelmistojen, turvallisuusarviointipalvelujen, SIM-korttien ja OTA SIM -korttien hallinnoinnin sekä kulunvalvonnan älykorttien mahdolliset markkinat. |

| | | |
| --- | --- | --- |
| | (19) | Salausohjelmistot: Komissio tutki, i) voidaanko salausohjelmistojen markkinat jakaa edelleen segmentteihin käytössä olevan datan, lepäävän datan ja liikkuvan datan mukaan sekä mahdollisesti edelleen salauksen tasoon ja kerroksiin perustuviin alasegmentteihin ja ii) voisivatko liikkuvan datan verkkosalaimet muodostaa erilliset markkinat. Tämän päätöksen kannalta tuotemarkkinoiden tarkka määritelmä voidaan jättää avoimeksi, koska liiketoimi ei olennaisesti estäisi tehokasta kilpailua minkään mahdollisen markkinoiden määritelmän perusteella, ei edes i) lepäävän / käytössä olevan datan salausohjelmistojen ja salaustasoon (muun muassa varastoinnin/levykkeen, tiedoston/kansion, tietokannan tai sovelluksen tason salaus, tokenisaatio ja tietojen häivyttäminen) perustuvien mahdollisten alasegmenttien ja ii) liikkuvan datan verkkosalaimien ja siihen kerrokseen, jossa verkkosalaus tapahtuu, perustuvien mahdollisten alasegmenttien suppeimmilla mahdollisilla markkinoilla. Komissio katsoi, että salausohjelmistojen ja verkkosalaimien merkitykselliset maantieteelliset markkinat ovat maailmanlaajuiset tai ainakin ETA:n laajuiset. |

| | | |
| --- | --- | --- |
| | (20) | Turvallisuusarviointipalvelut: Komissio tutki, muodostuvatko tuotemarkkinat kaikista (kyber-)turvallisuusarviointipalveluista vai onko näiden palvelujen mahdollisille segmenteille olemassa erilliset markkinat sen mukaan, millä sertifioinnilla laboratorio on akkreditoitu, ja päätteli, että markkinat voidaan jättää avoimiksi, koska liiketoimi ei olennaisesti estäisi tehokasta kilpailua minkään mahdollisen markkinoiden määritelmän perusteella, ei edes CSPN-turvallisuusarviointipalvelujen suppeimmilla mahdollisilla markkinoilla. Kysymys siitä, ovatko (kyber-)turvallisuusarviointipalvelujen maantieteelliset markkinat maailmanlaajuiset vai ETA:n laajuiset, voidaan jättää avoimeksi. |

| | | |
| --- | --- | --- |
| | (21) | SIM-kortit ja OTA SIM -korttien hallinnointi: Komissio vahvistaa päätöskäytäntönsä mukaisesti, että merkitykselliset tuotemarkkinat ovat OTA SIM -korttien hallinnointi- ja palvelualustojen tarjonnan markkinat. Komissio jättää avoimeksi kysymyksen siitä, muodostavatko SIM-korttien valmistus ja toimittaminen erilliset markkinat ja muodostaako GSM-R-teknologian integrointi erilliset markkinat, koska liiketoimi ei olennaisesti estäisi tehokasta kilpailua minkään mahdollisen markkinoiden määritelmän perusteella, ei edes SIM-korttien valmistuksen ja toimittamisen ja GSM-R-teknologian integroinnin suppeimmilla mahdollisilla markkinoilla. Merkitykselliset i) SIM-korttien valmistuksen ja toimittamisen ja ii) OTA SIM -korttien hallinnointi- ja palvelualustojen maantieteelliset markkinat ovat vähintään ETA:n laajuiset elleivät maailmanlaajuiset. GSM-R-teknologian integroinnin osalta komissio katsoo markkinoiden olevan ETA:n laajuiset tai maailmanlaajuiset. |

| | | |
| --- | --- | --- |
| | (22) | Kulunvalvonnan älykortit: Tuotemarkkinoiden tarkka määrittely voidaan jättää avoimeksi, koska liiketoimi ei olennaisesti estäisi tehokasta kilpailua minkään mahdollisen markkinoiden määritelmän perusteella, ei edes i) fyysisen ja ii) loogisen kulunvalvonnan mikroprosessorikorttien suppeimmilla mahdollisilla markkinoilla. Maantieteellisten markkinoiden tarkka määrittely voidaan jättää avoimeksi. |

V   KILPAILUVAIKUTUSTEN ARVIOINTI

| | | |
| --- | --- | --- |
| | (23) | Komission suorittama kilpailuvaikutusten arviointi perustuu kaikkeen asiakirja-aineiston laadulliseen ja määrälliseen näyttöön, erityisesti markkinatutkimuksen tuloksiin, osapuolten omiin sisäisiin asiakirjoihin, markkinarekonstruktioon sekä kohdennettuihin markkinatoimijoiden haastatteluihin. |

| | | | | | | | | |
| --- | --- | --- | --- | --- | --- | --- | --- | --- |
| | (24) | Toimenpide vaikuttaa seuraavilla horisontaalisilla markkinoilla: | | | | --- | --- | | (1) | yleiskäyttöisten turvamoduulien markkinat | | | | | --- | --- | | (2) | maksuratkaisujen turvamoduulien markkinat | | | | | --- | --- | | (3) | verkkosalaimien otaksutut markkinat ja liikkuvan datan toisen salauskerroksen suppein mahdollinen alasegmentti ETA:n laajuisilla markkinoilla. | |

| | | | | | | |
| --- | --- | --- | --- | --- | --- | --- |
| | (25) | Toimenpide vaikuttaa vertikaalisilla markkinoilla seuraavien markkinoiden välisten yhteyksien suhteen: | | | | --- | --- | | (1) | SIM-korttien valmistuksen ja toimittamisen tuotantoketjun alkupään ETA:n markkinat (joilla Gemalton markkinaosuus on [30–40] prosenttia) ja GSM-R-teknologian integroinnin tuotantoketjun loppupään kansalliset tai ETA:n markkinat. | | | | | --- | --- | | (2) | OTA SIM-korttien hallinnointialustojen tuotantoketjun alkupään ETA:n markkinat (joilla Gemalton markkinaosuus on noin [40–50] prosenttia) ja GSM-R-teknologian integroinnin tuotantoketjun loppupään kansalliset tai ETA:n markkinat. | |

a)   Yleiskäyttöiset turvamoduulit

| | | |
| --- | --- | --- |
| | (26) | Komission markkinarekonstruktion mukaan Thalesin ja Gemalton yhteenlaskettu markkinaosuus yleiskäyttöisten turvamoduulien markkinoilla vuonna 2017 oli [70–80] prosenttia (Thales: [30–40] prosenttia; Gemalto: [30–40] prosenttia). Muut markkinatoimijat vahvistavat tämän 70–80 prosentin markkinaosuuden. |

| | | |
| --- | --- | --- |
| | (27) | Markkinatutkimus vahvisti, että Thales ja Gemalto ovat toistensa lähimmät kilpailijat. Molemmat osapuolet muodostavat ilmeisesti merkittävän kilpailuvoiman markkinoilla. Sekä Thalesin että Gemalton tarjoamilla tuotteilla on hyvin samanlaisia ominaisuuksia. Merkittävintä on, että sekä Thalesin että Gemalton yleiskäyttöiset turvamoduulit ovat ohjelmoitavia. Molemmat osapuolet investoivat merkittävästi tutkimus- ja kehittämistoimintaan. Vaihtoehtoisia yleiskäyttöisten turvamoduulien toimittajia on vain vähän, ja niiden rooli ja markkinaosuudet ovat huomattavasti pienemmät kuin osapuolten. Gemalton lisäksi vain yhtä toista toimijaa pidetään Thalesin uskottavana kilpailijana. |

| | | |
| --- | --- | --- |
| | (28) | Pilvipalvelujen tarjoajien luoman kilpailupaineen osalta komissio katsoo, että paikallisten ympäristöjen turvamoduulien kysyntä säilyy. Ensimmäisen ja toisen vaiheen markkinatutkimus osoitti, että pilvipalvelujen odotetusta kasvusta huolimatta pilvipohjaiset ratkaisut ovat yhä lapsenkengissä ja vaikuttavat vain uusiin sovelluksiin, koska aiemman sukupolven sovellukset pysyvät sidottuina nykyiseen paikallisten ympäristöjen turvamoduuleihin perustuvaan infrastruktuuriin. Paikallisten ympäristöjen turvamoduulien kysyntä säilyy sekä vanhoihin järjestelmiin liittyvien seikkojen vuoksi että luottamussyistä ja siksi, että on varmistettava salausavaimien ja salattujen tietojen paras mahdollinen turvallisuus. |

| | | |
| --- | --- | --- |
| | (29) | Thalesin, Gemalton ja Utimacon kaltaiset perinteiset turvamoduulien valmistajat vaikuttavat olevan markkinajohtajia kehitettäessä sellaisille asiakkaille soveltuvia keskitettyjä ratkaisuja, jotka haluavat jakaa dataa (ja siten salausavaimiin pääsyn) paikallisissa ja pilviympäristöissä. Osapuolten mukaan Thalesin ja Gemalton strategiat täydensivät toisiaan, kun Gemalto otti käyttöön palveluna tarjottavaan turvamoduuliin/avainhallintapalveluun (HSM/KMS aaS) keskittyvän tilattavan tietosuojan (DPoD, Data Protection on Demand) ja Thales keskittyi salausavainten siirrettävyyteen BYOK-salausavaimilla (Bring Your Own Key). Molemmilla ratkaisuilla on tarkoitus helpottaa asiakkaiden toimia useissa eri pilvissä. |

| | | |
| --- | --- | --- |
| | (30) | Komissio katsoo, että liiketoimi estäisi olennaisesti tehokasta kilpailua yleiskäyttöisten turvamoduulien vähintään ETA:n laajuisilla markkinoilla. |

b)   Maksuratkaisujen turvamoduulit

| | | |
| --- | --- | --- |
| | (31) | Gemalton markkinaosuus maksuratkaisujen turvamoduulien ETA:n markkinoista vuonna 2017 oli [5–10] prosenttia. Thales on näiden markkinoiden tärkein toimija, kun taas Gemalton markkinaosuus on huomattavasti pienempi ja se on tuottanut ETA:n alueella hyvin pieniä tuloja, jotka ovat pysyneet vakaina kolmen viime vuoden ajan. |

| | | |
| --- | --- | --- |
| | (32) | Komissio katsoo, että Thales ja Gemalto eivät ole läheisiä kilpailijoita näillä markkinoilla. |

| | | |
| --- | --- | --- |
| | (33) | Komissio katsoo, että liiketoimen jälkeen sulautuman tuloksena syntyvään yritykseen kohdistuisi edelleen kovaa kilpailua jäljelle jäävien maksuratkaisujen turvamoduulien valmistajien (esimerkiksi Atos, DocuSign, Futurex, MicroFocus, Prism, Realsec, Ultra Electronics ja Utimaco) taholta. |

| | | |
| --- | --- | --- |
| | (34) | Edellä esitetyn perusteella komissio katsoo, että liiketoimi ei aiheuttaisi koordinoimattomia horisontaalisia vaikutuksia maksuratkaisujen turvamoduulien vähintään ETA:n laajuisilla markkinoilla. |

c)   Verkkosalaimet

| | | |
| --- | --- | --- |
| | (35) | Osapuolten yhteenlaskettu markkinaosuus on [20–30] prosenttia (Thales [0–5] prosenttia) ETA:n alueella ja [30–40] prosenttia koko maailmassa (Thales [0–5] prosenttia). Thalesin ja Gemalton nykyiset toimet verkkosalainten markkinoilla sekä toisen salauskerroksen verkkosalaimien suppeimmat kuvitteelliset markkinat ovat hyvin suppeat. Toisen salauskerroksen verkon salaustila muodostaa hyvin pienen osuuden verkon salauksen markkinoista, jotka ovat hyvin kilpaillut ja joilla on monia erillisiä verkonsalaustuotteita tarjoavia toimijoita. Markkinatutkimus viittasi vahvasti siihen, että vastaajat suhtautuvat neutraalisti salausohjelmistojen markkinoihin kohdistuvaan vaikutukseen tuotemarkkinoiden ja maantieteellisten markkinoiden tarkkaan määritelmään katsomatta. Edellä esitetyn perusteella komissio katsoo, että liiketoimi ei olennaisesti estäisi tehokasta kilpailua näillä markkinoilla. |

d)   Muut kuin horisontaaliset päällekkäisyydet

| | | |
| --- | --- | --- |
| | (36) | Mitä tulee i) Gemalton toimiin SIM-korttien valmistuksen ja toimittamisen tuotantoketjun alkupään markkinoilla ja Thalesin toimiin GSM-R-teknologian integroinnin tuotantoketjun loppupään markkinoilla sekä ii) Gemalton toimiin OTA SIM -korttien hallinnointi- ja palvelualustojen tarjonnan tuotantoketjun alkupään markkinoilla ja Thalesin toimiin GSM-R-teknologian integroinnin tuotantoketjun loppupään markkinoilla, komissio katsoo, että liiketoimi ei olennaisesti estäisi tehokasta kilpailua. |

e)   Päätelmät

| | | |
| --- | --- | --- |
| | (37) | Näin ollen päätöksessä katsotaan, että liiketoimi estäisi olennaisesti tehokasta kilpailua yleiskäyttöisten turvamoduulien vähintään ETA:n laajuisilla markkinoilla. |

VI   OSAPUOLTEN ANTAMAT SITOUMUKSET

| | | |
| --- | --- | --- |
| | (38) | Edellä kuvattujen yleiskäyttöisten turvamoduulien markkinoiden kilpailuongelmien ratkaisemiseksi osapuolet ovat antaneet seuraavassa kuvatut sitoumukset. |

| | | |
| --- | --- | --- |
| | (39) | Sitoumukset muodostuvat Thalesin maailmanlaajuisen yleiskäyttöisten turvamoduulien liiketoiminnan, jota markkinoidaan nShield-tuotemerkillä luovuttamisesta, jäljempänä ’luovutettava liiketoimintayksikkö’. Luovutettava liiketoimintayksikkö sisältyy tällä hetkellä Thales eSecurity -liiketoimintayksikköön, joka toimii tietosuojan, muun muassa yleiskäyttöisten turvamoduulien, maksuratkaisujen turvamoduulien, avainhallinnan ja salausohjelmistojen, alalla. |

| | | |
| --- | --- | --- |
| | (40) | Tärkeimmät siirtoon sisältyvät aineelliset omaisuuserät ovat seuraavat: toimipaikat (vuokrasopimuksen muodossa) sekä kaikkien valmiiden tuotteiden varasto, tarvikevarastot ja työkalut, testauslaitteet, myynti- ja myynninedistämismateriaali, tuoteasiakirjat sekä luovutettavaan liiketoimintayksikköön liittyvät käyttöohjeet. |

| | | |
| --- | --- | --- |
| | (41) | Aineettomien omaisuuserien osalta luovutettava liiketoimintayksikkö sisältää seuraavien tärkeimpien aineettomien omaisuuserien siirron tai lisenssin (tapauksen mukaan): i) kaikki rekisteröidyt nShieldin tavaramerkit ja patentit; ii) kaikki muu rekisteröimätön henkinen omaisuus, mukaan lukien taitotieto, testausmenettelyt, valmistusmenettelyt, tuotesuunnittelu, liikesalaisuudet, lähdekoodi sekä siihen liittyvät apuohjelmat ja ohjelmakirjastot (mukaan lukien tuote-eritelmät ja laadunvalvontastandardit); iii) kaikki nShield-hintaluettelossa luetellut nShield-tuotteiden SKU-yksiköt eli varastointiyksiköt (”Stock keeping unit”); iv) kaikkien luovutettavan liiketoimintayksikön toiminnan kannalta välttämättömien (tai sen muutoin käyttämien) hankittujen lisenssien luovutus; v) kaikki tällä hetkellä nShield-tuotemerkillä markkinoitavien tuotteiden (tai tuotteiden, joita aiotaan markkinoida tällä tuotemerkillä) tutkimukseen ja kehittämiseen liittyvät asiakirjat. |

| | | |
| --- | --- | --- |
| | (42) | Ostajaa koskevia kriteereitä koskevaa vakiomuotoista tekstiä täydennetään lisäkriteerillä, jonka mukaan ostajan ”on oltava toimija, jolla on huomattava kokemus turvamoduuleista tai niihin läheisesti liittyvästä alasta, kuten tietoturvasta, joka nauttii suurta luottamusta ja jolla on hyvä maine näillä aloilla ETA:n alueella sijaitsevien asiakkaiden keskuudessa. Ostajan on osoitettava liiketoimintasuunnitelman avulla ostajan hyväksyntävaiheessa, että sillä on tarvittavat valmiudet ja asiantuntemus tarjota sen omia ja luovutettavan liiketoimintayksikön omaisuuseriä hyödyntäen luotettavasti asianomaisia tuotteita ja palveluita ETA:n alueella sijaitseville asiakkaille myös yritystason turvasovellusten osalta ja että sillä on riittävän konkreettisia suunnitelmia toteuttaa i) kaikki tarvittavat toimet yleiskäyttöisten turvamoduulien toimittamiseen ETA:n alueella tarvittavien sertifiointien ja niiden päivitysten saamiseksi nyt ja jatkossa; sekä ii) tarvittavat tutkimus- ja kehittämistoimet luovutettavan liiketoimintayksikön kehittämiseksi edelleen.” |

| | | |
| --- | --- | --- |
| | (43) | Komissio katsoo, että luovutettavan liiketoimintayksikön laajuus on riittävä, jotta sitoumukset poistavat koko osapuolten välisen päällekkäisyyden yleiskäyttöisten turvamoduulien maailmanmarkkinoiden osalta. Näin ollen ne ovat periaatteessa soveltuvat poistamaan havaitut kilpailuongelmat. Luovutettava liiketoimintayksikkö sisältää kaikki omaisuuserät ja suurimman osan henkilöstöstä, jotka nykyisin osallistuvat yleiskäyttöisten turvamoduulien liiketoiminnan toimintoihin, ja se on riittävän kattava, koska se sisältää kaikki sen kannattavuuden ja kilpailukyvyn kannalta välttämättömät omaisuuserät. |

| | | |
| --- | --- | --- |
| | (44) | Komissio katsoo päätöksessä, että sitoumuksilla voidaan yksiselitteisesti poistaa vakavat epäilyt liiketoiminnan soveltuvuudesta sisämarkkinoille. |

VII   PÄÄTELMÄT JA EHDOTUS

| | | |
| --- | --- | --- |
| | (45) | Päätöksessä tullaan siihen tulokseen, että jos osapuolet noudattavat annettuja sitoumuksia, liiketoimi ei olennaisesti estä tehokasta kilpailua sisämarkkinoilla tai niiden merkittävällä osalla. |

| | | |
| --- | --- | --- |
| | (46) | Näin ollen keskittymä julistetaan päätöksessä sisämarkkinoille soveltuvaksi sulautuma-asetuksen 2 artiklan 2 kohdan ja 8 artiklan 2 kohdan mukaisesti. |

---

[(1)](#ntc1-C_2019287FI.01000501-E0001)  [EUVL L 24, 29.1.2004, s. 1](http://publications.europa.eu/resource/oj/JOL_2004_024_R_TOC).

[(2)](#ntc2-C_2019287FI.01000501-E0002)  [EUVL L 24, 29.1.2004, s. 1](http://publications.europa.eu/resource/oj/JOL_2004_024_R_TOC). Joulukuun 1. päivänä 2009 voimaan tulleen Euroopan unionin toiminnasta tehdyn sopimuksen (SEUT-sopimus) mukaisesti ilmaisu ”yhteisö” on korvattu ilmaisulla ”unioni” ja ilmaisu ”yhteismarkkinat” on korvattu ilmaisulla ”sisämarkkinat”. Tässä tiivistelmässä käytetään SEUT-sopimuksen mukaista terminologiaa.

[(3)](#ntc3-C_2019287FI.01000501-E0003)  [EUVL C 222, 26.6.2018, s. 19](http://publications.europa.eu/resource/oj/JOC_2018_222_R_TOC).

---

V Ilmoitukset

KILPAILUPOLITIIKAN TOTEUTTAMISEEN LIITTYVÄT MENETTELYT

Euroopan komissio

| | | | |
| --- | --- | --- | --- |
| 26.8.2019 | FI | Euroopan unionin virallinen lehti | C 287/10 |

---

Ennakkoilmoitus yrityskeskittymästä

(Asia M.9471 – Clearlake/TA/DigiCert)

Yksinkertaistettuun menettelyyn mahdollisesti soveltuva asia

(ETA:n kannalta merkityksellinen teksti)

(2019/C 287/05)

1.

Komissio vastaanotti 12. elokuuta 2019 neuvoston asetuksen (EY) N:o 139/2004 [(1)](#ntr1-C_2019287FI.01001001-E0001) 4 artiklan mukaisen ilmoituksen ehdotetusta yrityskeskittymästä.

Ilmoitus koskee seuraavia yrityksiä:

| | |
| --- | --- |
| — | Clearlake Capital Group, L.P. (’Clearlake’, Yhdysvallat), |

| | |
| --- | --- |
| — | TA Associates Management, L.P. (’TA’, Yhdysvallat), |

| | |
| --- | --- |
| — | DigiCert Parent Inc (’DigiCert’, Yhdysvallat). |

Clearlake ja TA hankkivat sulautuma-asetuksen 3 artiklan 1 kohdan b alakohdassa tarkoitetun yhteisen määräysvallan yrityksessä DigiCert.

Keskittymä toteutetaan ostamalla osakkeita.

2.

Kyseisten yritysten liiketoiminnan sisältö on seuraava:

—   Clearlake: pääomasijoitukset ohjelmistopalvelujen ja teknologiapohjaisten palvelujen, energia- ja teollisuustuotteiden sekä kuluttajahyödykkeiden/-palvelujen alalla toimiviin portfolioyrityksiin,

—   TA: pääomasijoitukset tietyillä toimialoilla, joihin kuuluvat muun muassa yrityspalvelut, kulutushyödykkeet, rahoituspalvelut, terveydenhuolto ja teknologia, toimiviin portfolioyrityksiin,

—   DigiCert: yritysten turvallisuusteknologia ja/tai ohjelmistoratkaisut painopisteenä skaalattavat korkean varmuustason digitaaliset varmenteet (erityisesti TLS/SSL-sertifikaatit) ja julkisen avaimen menetelmäratkaisut tunnisteita ja salausta varten.

3.

Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan. Asiaa koskeva lopullinen päätös tehdään kuitenkin vasta myöhemmin.

Asia soveltuu mahdollisesti käsiteltäväksi menettelyssä, joka on esitetty komission tiedonannossa yksinkertaistetusta menettelystä tiettyjen keskittymien käsittelemiseksi neuvoston asetuksen (EY) N:o 139/2004 nojalla [(2)](#ntr2-C_2019287FI.01001001-E0002).

4.

Komissio pyytää kolmansia osapuolia esittämään ehdotettua toimenpidettä koskevat huomautuksensa.

Huomautusten on oltava komissiolla 10 päivän kuluessa tämän ilmoituksen julkaisupäivästä. Huomautuksissa on aina käytettävä seuraavaa viitettä:

M.9471 – Clearlake/TA/DigiCert

Huomautukset voidaan lähettää komissiolle sähköpostitse, faksilla tai postitse. Yhteystiedot:

| |
| --- |
| Sähköposti: COMP-MERGER-REGISTRY@ec.europa.eu |
| Faksi: +32 22964301 |
| Postiosoite: |
| European Commission |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

---

[(1)](#ntc1-C_2019287FI.01001001-E0001)  [EUVL L 24, 29.1.2004, s. 1](http://publications.europa.eu/resource/oj/JOL_2004_024_R_TOC) (”sulautuma-asetus”).

[(2)](#ntc2-C_2019287FI.01001001-E0002)  [EUVL C 366, 14.12.2013, s. 5](http://publications.europa.eu/resource/oj/JOC_2013_366_R_TOC).

---

| | | | |
| --- | --- | --- | --- |
| 26.8.2019 | FI | Euroopan unionin virallinen lehti | C 287/12 |

---

Ennakkoilmoitus yrityskeskittymästä

(Asia M.9518 – CPPIB / EQT / BNVC Group Holdings)

Yksinkertaistettuun menettelyyn mahdollisesti soveltuva asia

(ETA:n kannalta merkityksellinen teksti)

(2019/C 287/06)

1.

Komissio vastaanotti 20. elokuuta 2019 neuvoston asetuksen (EY) N:o 139/2004 [(1)](#ntr1-C_2019287FI.01001201-E0001) 4 artiklan mukaisen ilmoituksen ehdotetusta yrityskeskittymästä.

Ilmoitus koskee seuraavia yrityksiä:

| | |
| --- | --- |
| — | EQT Fund Management S.à r.l. (”EQT”, Luxemburg) |

| | |
| --- | --- |
| — | Canada Pension Plan Investment Board (”CPPIB”, Kanada) |

| | |
| --- | --- |
| — | BNVC Group Holdings, Inc. (”BNVC Group Holdings”, Yhdysvallat). |

EQT ja CPPIB hankkivat sulautuma-asetuksen 3 artiklan 1 kohdan b alakohdassa tarkoitetun yhteisen määräysvallan yrityksessä BNVC Group Holdings.

Keskittymä toteutetaan ostamalla osakkeita.

2.

Kyseisten yritysten liiketoiminnan sisältö on seuraava:

—   EQT: sijoitusrahasto

—   CPPIB: sijoitusten hoito

—   BNVC Group Holdings: Waystarin holdingyhtiö; Waystar tarjoaa tulosyklin hallintoratkaisuja terveydenhuoltojärjestelmille ja terveydenhuollon tarjoajille Yhdysvalloissa.

3.

Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan. Asiaa koskeva lopullinen päätös tehdään kuitenkin vasta myöhemmin.

Asia soveltuu mahdollisesti käsiteltäväksi menettelyssä, joka on esitetty komission tiedonannossa yksinkertaistetusta menettelystä tiettyjen keskittymien käsittelemiseksi neuvoston asetuksen (EY) N:o 139/2004 nojalla [(2)](#ntr2-C_2019287FI.01001201-E0002).

4.

Komissio pyytää kolmansia osapuolia esittämään ehdotettua toimenpidettä koskevat huomautuksensa.

Huomautusten on oltava komissiolla 10 päivän kuluessa tämän ilmoituksen julkaisupäivästä. Huomautuksissa on aina käytettävä seuraavaa viitettä:

M.9518 – CPPIB/EQT/BNVC Group Holdings

Huomautukset voidaan lähettää komissiolle sähköpostitse, faksilla tai postitse. Yhteystiedot:

| |
| --- |
| Sähköposti: COMP-MERGER-REGISTRY@ec.europa.eu |
| Faksi: +32 22964301 |
| Postiosoite: |
| European Commission |
| Directorate-General for Competition |
| Merger Registry |
| 1049 Bruxelles/Brussel |
| BELGIUM/BELGIË |

---

[(1)](#ntc1-C_2019287FI.01001201-E0001)  [EUVL L 24, 29.1.2004, s. 1](http://publications.europa.eu/resource/oj/JOL_2004_024_R_TOC) (”sulautuma-asetus”).

[(2)](#ntc2-C_2019287FI.01001201-E0002)  [EUVL C 366, 14.12.2013, s. 5](http://publications.europa.eu/resource/oj/JOC_2013_366_R_TOC).

---